Սիրելի հայրենակիցներ, Արտաշատ միավորված համայնքի սիրելի քաղաքացիներ, շնորհավորում եմ բոլորիս մեր ամենաթանկ ու կարևոր տոներից մեկի՝ ՀՀ Անկախության օրվա առթիվ:

1991 թվականի սեպտեմբերի 21-ին համաժողովրդական հանրաքվեի արդյունքներով ամրագրվեց մեր ժողովրդի միասնական կամքը` նոր ու շրջադարձային էջ բացելով մեր պատմության մեջ: Օր, որի խորհուրդն առանձնահատուկ ու կարևոր է յուրաքանչյուրիս համար, քանի որ իրականություն դարձավ մեր դարավոր երազանքը, որի իրագործման համար դարեր շարունակ զոհաբերել ենք ամենաթանկը:

Հայաստանի 33-ամյա ճանապարհին մենք շատ փորձություններ ու մարտահրավերներ ենք հաղթահարել ու շարունակում հաղթահարել, բայց անկախ ապրելու ու արարելու մեր կամքն ամուր է:

Եվ ինչպես 33 տարի առաջ, այսօր էլ անկախությունը մեզ համար թանկ գաղափար է, միաբանվելու, հայրենիքը շատ սիրելու ուղերձ:

Ուստի կարևոր է, որ մեզանից յուրաքանչյուրը հպարտությամբ ու պատասխանատվությամբ կրի անկախ Հայաստանի քաղաքացի լինելու պատիվը՝ իր ներուժն ու կարողությունները ներդնելով ի նպաստ մեր հայրենիքի հետագա զարգացման և բարգավաճման:

Մեր անկախության ու լինելության համար մենք պարտական ենք նաև բոլոր ժամանակներում հանուն հայրենքի իրենց կյանքը զոհաբերած մարտիկներին, նրանք ընկան, որ ապրի Հայաստանը:

Փառք ու պատիվ բոլոր ընկած ու ապրող հերոսներին, փառք բոլոր զինվորներին ու սպաներին:

Շնորհավոր անկախությունդ, Հայաստան:

Սեր, խաղաղությունն ու բարեկեցություն՝ բոլորիս ընտանիքներին:

Սիրելի հյուրեր, այսօր մեր ամենակարևոր ու թանկ օրերից մեկն է՝ Հայաստանի Անկախության օրը, ինչի առթիվ սիրով շնորհավորում եմ բոլորիս: Օրվա խորհուրդն առանձնահատուկ ու կարևոր է յուրաքանչյուրիս համար, քանի որ անկախ ու ազատ երկրում ապրելը դարեր ի վեր մեր նվիրական երազանքն է եղել, որի իրագործմանը իրենց կյանքն ու առողջությունը, մտավոր ներուժն են նվիրաբերել տարբեր սերունդներ:

Օր, որը մեզ տրվել ու շարունակում է տրվել ծանր կորուստների ու զրկանքների գնով:

Անկախության 33-ամյա ճանապարհին մենք շատ փորձություններ ու մարտահրավերներ ենք հաղթահարել և շարունակում ենք հաղթահարել նաև այսօր, բայց ամուր ենք մնացել հոգով, ապրելու ու պայքարելու մեր կամքով: Եվ ինչպես տարիներ առաջ, այսօր էլ անկախությունը մեզ համար բարձրագույն արժեք է, հայրենիքը սիրելու ու միաբանվելու ուղերձ:

Փառք ու պատիվ հանուն հայրենիքի բոլոր ժամանակներում նահատակված հերոսներին, փառք ու պատիվ մեր բոլոր զինվորներին ու սպաներին:

Շնորհավոր տոնդ, Հայաստան:

Թող խաղաղ լինի երկինքդ, ուժեղ ու անպարտ լինեն որդիներդ: Սեր ու ջերմություն բոլորիս օջախներին: